
Text rozhodnutia
Súd: Krajský súd Banská Bystrica Spisová značka: 20Sd/277/2014 Identifikačné číslo súdneho spisu: 6014201294 Dátum vydania rozhodnutia: 09. 12. 2014 Meno a priezvisko sudcu, VSÚ: JUDr. Jarmila Badíková ECLI: ECLI:SK:KSBB:2014:6014201294.1 Uznesenie Krajský súd v Banskej Bystrici v právnej veci navrhovateľky: H. V., nar. XX. K. XXXX, bytom O. XX, XXX XX O., proti odporkyni Sociálna poisťovňa, ústredie, Ul. 29. augusta č. 8, 863 13 Bratislava, o preskúmaní rozhodnutia o invalidný dôchodok takto r o z h o d o l : Konanie vo veci rozhodnutia odporkyni č. XXX XXX XXXX X zo dňa 15. mája 2014 z a s t a v u j e. Navrhovateľke nepriznáva právo na právo na náhradu trov konania. o d ô v o d n e n i e : Odporkyňa rozhodnutím č. XXX XXX XXXX X z 15.05.2014 podľa § 73 a § 112 ods. 4 zákona č. 461/2003 Z. z. o sociálnom poistení zamietla žiadosť navrhovateľky o zvýšenie invalidného dôchodku s odôvodnením, že podľa posudku posudkového lekára SP pobočka Lučenec zo dňa 08.04.2014 je invalidná, pretože má mieru poklesu schopnosti vykonávať zárobkovú činnosť vo výške 45 %. Navrhovateľka podala voči uvedenému rozhodnutiu v zákonom stanovenej lehote opravný prostriedok s odvolaním sa na svoj zlý zdravotný stav. Na základe opravného prostriedku bol zdravotný stav navrhovateľky opätovne prehodnotený posudkového lekára SP - ú v Banskej Bystrici v posudku zo dňa 30.09.2014 so záverom, že navrhovateľka je invalidná podľa zákona č. 461/2003 Z. z. s 75 % miera poklesu schopnosti vykonávať zárobkovú činnosť od 14.05.2014. Vzhľadom na uvedené odporkyňa rozhodnutím č. XXX XXX XXXX X zo dňa 29.10.2014 zvýšila navrhovateľke sumu invalidného dôchodku od 14.05.2014 na sumu 414,00 Eur mesačne a ďalším rozhodnutím zo dňa 30.10.2014 zrušila svoje rozhodnutie zo dňa 12.05.2014 o zamietnutí žiadosti o zvýšenie sumy invalidného dôchodku. Podľa § 250l ods.2 OSP pokiaľ v III. hlave OSP nie je ustanovené inak, použijú sa primerane ust. II. hlavy s výnimkou § 250a. Podľa § 250o OSP ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. Vzhľadom na to, že odporkyňa v danom prípade novým rozhodnutím celkom vyhovela opravnému prostriedku súd v súlade s citovanými ustanoveniami konanie zastavil. Súd o náhrade trov konania rozhodol podľa § 250l ods. 2 v spojitosti s § 250k ods. 1 OSP, navrhovateľka bola v konaní úspešná, ale náhradu trov konania si neuplatnila a preto jej súd náhradu trov konania nepriznal. Poučenie: Proti tomuto rozhodnutiu je prípustné odvolanie do 15 dní odo dňa jeho doručenia, písomne v dvoch vyhotoveniach prostredníctvom konajúceho súdu na NS SR. Odvolanie je možné podať len z dôvodov uvedených v ustanovenia § 205 ods. 2 OSP. V odvolaní sa má popri všeobecných náležitostiach / § 42 ods. 3 OSP/ uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

